CELEX: 62008CN0025
Language: et
Date: 2008-01-24 00:00:00
Title: Kohtuasi C-25/08 P: 24. jaanuaril 2008 Giuseppe Gargani esitatud apellatsioonkaebus Esimese Astme Kohtu (kolmas koda) 21. novembri 2007 . aasta otsuse peale kohtuasjas T-94/06: Giuseppe Gargani versus Euroopa Parlament

29.3.2008   
            
            
               ET
            
            
               Euroopa Liidu Teataja
            
            
               C 79/20
            
         24. jaanuaril 2008 Giuseppe Gargani esitatud apellatsioonkaebus Esimese Astme Kohtu (kolmas koda) 21. novembri 2007. aasta otsuse peale kohtuasjas T-94/06: Giuseppe Gargani versus Euroopa Parlament
   (Kohtuasi C-25/08 P)
   (2008/C 79/35)
   Kohtumenetluse keel: saksa
   Pooled
   
      Apellant: Giuseppe Gargani (esindaja: Rechtsanwalt W. Rothley)
   
      Teine menetluspool: Euroopa Parlament
   Apellandi nõuded
   
               —
            
            
               Tühistada tervikuna Esimese Astme Kohtu (kolmas koda) 21. novembri 2007. aasta otsus;
            
         
               —
            
            
               saata kohtuasi tagasi Esimese Astme Kohtule uueks arutamiseks;
            
         
               —
            
            
               mõista apellatsioonmenetluse kulud välja vastustajalt.
            
         Väited ja peamised argumendid
   Esimese Astme Kohus rikkus apellandi õigust olla ära kuulatud, jättes apellandi väited tähelepanuta ja asendades selle asemel osapooled ning seejärel tunnistades hagi vastuvõetamatuks.
   Hagi, mille esitas Euroopa Parlamendi õiguskomisjoni esimees — ja mitte „eraisik” nagu vaidlusaluses määruses nimetatud — selgesõnaliselt Euroopa Parlamendi endise presidendi tegevuse peale ja mitte Euroopa Parlamendi enda või „füüsilise isiku” tegevuse peale. Kohus käsitleb apellanti tavalise itaalia hagejana, kes palub tuvastada Euroopa Parlamendi tegevuse õigusvastasust ja Euroopa Parlamendi endist presidenti tavalise hispaania kostjana, kellele pannakse süüks Euroopa Parlamendi presidendi õigusvastane käitumine.
   Esimese Astme Kohus ei ole teinud kindlaks, kas õigussüsteem näeb ette õiguskaitsevahendi, mis võimaldaks õiguskomisjoni esimehel nõuda Euroopa Parlamendi presidendi tegevuse õigusvastasuse tuvastamist, kui ta ületab temale kodukorras ette nähtud pädevusi ning rikub seega õiguskomisjoni esimehe või tervikuna parlamendi osalusõigust.